ALAPSZABÁLY

I.

AZ EGYESÜLET NEVE, CÉLJA ÉS FELADATA

Az Egyesület az 1989. évi II. tv alapján, tagjai által önkéntesen létrehozott társadalmi szervezet.

1.	Az egyesület neve: Zsámbéki-medence Magyar-Német Barátság Egyesület
2.	Az egyesület neve németül: Schambeker Becken Ungarisch-Deutscher Freundschaftverband
3.	Az egyesület székhelye: 2072. Zsámbék, Szent István tér 563.hrsz.
4.	Levelezési címe: 2073. Tök, Pf. 10.
5.	Az egyesület célja:
A magyar-német baráti kapcsolatok ápolása, elmélyítése, egyéni és közösségi szinten, különös tekintettel a Zsámbéki-medence településeire és azok németországi partnertelepüléseire, ezzel is hozzájárulva a „határok nélküli Európa” megteremtéséhez.
6.	Az egyesület a megfogalmazott célkitűzéseinek végrehajtása érdekében:

i./ segíti, oktatja a tagokat, fejleszti személyiségüket, megteremti a feltételeket, hogy az Egyesület munkájában részt vevők megfelelő nyelvi felkészültséggel rendelkezzenek az Egyesület által szervezett régiós programokhoz,
ii./ kulturális esteket, -rendezvényeket szervez,
iii./ konferenciákat, szemináriumokat szervez, ehhez szükséges kiadványokat ad ki,
iv./ fotó-, film-, zene- és képzőművészet terén lehetőséget biztosít tagjainak, illetve az Egyesület munkájában részt vevőknek és támogatóiknak érdeklődésük, munkáik, művészi tevékenységük fejlesztésére, és bemutatására,
v./ könyveket, egyéb papíralapú és digitális kiadványokat publikál, szakmai folyóiratot indít, német oldalakat állít össze és szerkeszt a helyi és regionális sajtótermékekben,
vi./ táborokat, túrákat, utazásokat, csereüdüléseket szervez és az ismeretek bővítése tevékenység céljából, 
vii./ segíti és támogatja az informatikai kultúra, a digitális írástudás elterjedését, Internet kávézót alakít ki és működtet, hogy ezzel is könnyebbé tegye a kapcsolattartást a német partnereinkkel.

Az egyesület működése a Magyar Köztársaság egész területére kiterjed.

Az egyesület céljának megvalósítása érdekében együttműködik minden állami, társadalmi és gazdálkodó szervezettel, más egyesülettel, amelyek segítik az egyesület eredményes működését és céljainak megvalósítását.

II.

AZ EGYESÜLET TAGJAI

1./ Az egyesület tagja lehet minden természetes és jogi személy, aki elfogadja az Egyesület Alapszabályát, belépési nyilatkozatot tesz, amelyben vállalja, hogy tevékenyen részt vesz az Egyesület munkájában és megfizeti a tagdíjat. 

Az egyesület pártoló tagja lehet mindenki, aki segíti és esetleg anyagilag támogatja az egyesületet, dolgozik az egyesület céljainak megvalósítása érdekében, azonban nem kíván élni az egyesület tagjait megillető jogokkal és kötelezettségekkel.

2./ Az alapítást követően egyesületi tag csak az lehet, aki a felvételi kérelme benyújtása során két alapító tag ajánló nyilatkozatával rendelkezik. A felvétel tárgyában az egyesület elnöksége a kérelem benyújtását követő első ülésén dönt. A felvételt kérőt a döntésről értesíteni kell. 

A TAGOK JOGAI

1./ A tagokat a jogszabályokban biztosított egyenlő jogok illetik meg, illetve kötelezettségek terhelik.

2./ Részt vehetnek az egyesület tevékenységében és rendezvényeken, közgyűlésén a határozatok meghozatalában, javaslatokat, indítványokat tehetnek a Közgyűlésen és az Elnökségnek, és véleményt nyilváníthatnak a működéssel kapcsolatban.

3./ Részt vesznek a tisztségviselők megválasztásában, illetve tisztségviselőnek választhatók.

4./ Az egyesület tagjait a közgyűlésen személyes tanácskozási, indítványtételi és szavazati jog illeti meg és az 1989. II. törvény, továbbá az alapszabályban megállapított feltételek fennállása esetén az egyesület bármely tisztségére megválaszthatók.

5./ Felvilágosítást kérhetnek az egyesület tevékenységéről, betekinthetnek az egyesület nyilvántartásába, irataiba.

6./ A tag a közgyűlés vagy az elnökség törvénysértő határozatát a tudomására jutott 30 napon belül az illetékes bíróság előtt megtámadhatja. A határozat megtámadása azonban annak végrehajtását nem gátolja.

A TAGOK KÖTELEZETTSÉGEI

A tagok kötelesek: 

1./ az Alapszabályt, a közgyűlési és az elnökségi határozatok rendelkezéseit betartani,

2./ védeni az egyesület tulajdonát, jóhírnevét, a megállapított tagdíjat az egyesület pénztárába az előírt határidőig befizetni.

3./ az egyesületi közgyűlésen részt venni.
4./ az egyesület természetes személy tagjai jogaikat kizárólag személyesen gyakorolhatják. A jogi személy tag képviselője útján képviseltetheti magát.

III.

A TAGSÁG MEGSZŰNÉSE

1./ A tagsági viszony megszűnik:
	a / elhalálozás, az adott szervezet megszűnése
	b / kilépés
	c / kizárás
	d / az egyesület megszűnése
következtében.

2./ A kilépési szándékot az elnökségnek kell bejelenteni. A tagsági viszony megszűnése esetén az elnökség a tagot a nyilvántartásból törli.

3./Az a tag, aki tagdíjjal vagy egyéb fizetési kötelezettségével hátralékban van és tartozását az elnökség írásbeli felszólításában megjelölt határidőre nem egyenlíti ki, a tagság soraiból törlésre kerül.

4./ Az a tag, amely az egyesület céljait súlyosan veszélyezteti, az egyesület érdekeivel ellentétes magatartást tanúsít, kizárható a tagok közül. A kizárásról az Elnökség dönt. A kizárásra vonatkozó határozat ellen a tag a határozat meghozatalától számított 15 napon belül az Egyesület Közgyűléséhez fellebbezéssel élhet.

5./ A tagsági jogviszony megszűnése esetén a tag (vagy annak jogutódja) a már befizetett tagdíjat és egyéb adományait nem követelheti vissza az egyesület vagyonából

IV.

AZ EGYESÜLET SZERVEI

1./ Az egyesület szervei:
	Közgyűlés
	Elnökség

2./ Az egyesület választott tisztségviselői csak büntetlen előéletű magyar állampolgárok lehetnek.

3./ Az egyesület elnökségét öt évi időtartamra választja a közgyűlés nyílt szavazással. A választott vezetők beszámolási kötelezettséggel tartoznak választóiknak. 

4./ A testületi szervek akkor határozatképesek, ha az ülésen tagjainak fele+ 1 fő jelen van. Határozatképtelenség esetén 24 óra múlva új közgyűlést lehet összehívni. A megismételt közgyűlés az eredeti napirendben határozatképes a megjelentek számára való tekintet nélkül, és erre az eredeti meghívóban figyelmeztetni kell. 

A KÖZGYŰLÉS

1./ Az egyesület legfőbb szerve a közgyűlés, amely a tagok összességéből áll. 
2./ A rendes közgyűlést évente legalább egyszer össze kell hívni.
3./ Rendkívüli ülést kell tartani, ha
    a/ tagok egyharmada az ülés okának és céljának megjelölésével írásban kéri,
    b/ az Elnökség indokoltnak tartja,
    c/ ha azt a törvényességi felügyeleti szerv írásban indítványozza.

4./ A közgyűlést az egyesület elnöke hívja össze és vezeti le. A napirendet tartalmazó meghívót a közgyűlés időpontjának kitűzése előtt legalább 15 nappal előbb meg kell küldeni az egyesület tagjainak.

5./ A közgyűlés kizárólagos határkörébe tartozik
a./ az alapszabály megállapítása és módosítása, 
b./ a fegyelmi szabályzat megállapítása és módosítása, 
c./ a tisztségviselők megválasztása és visszahívása,
d./ az Elnökség tevékenységéről szóló beszámoló jóváhagyása,
e / az évi költségvetés meghatározása, 
f./ a gazdálkodásról szóló beszámoló elfogadása,
g./ döntés minden olyan kérdésben, amelyet a jogszabály a Közgyűlés hatáskörébe utal, illetve a Közgyűlés hatáskörébe von,
h./ az Egyesület megszűnése és más egyesületbe való beolvadása, szétválása kimondása

4./ A közgyűlés határozatképes, ha a tagok 50 %-a + 1 fő jelen van. 
A Közgyűlés határozatait egyszerű szótöbbséggel, nyílt szavazással hozza. Titkos szavazást kell tartani ha a jelenlévők 50 %-a + 1 fő bármely kérdés eldöntésére ezt a szavazási módot javasolja. Szavazategyenlőség esetén az Elnök szavazata dönt.

A Közgyűlés 2/3-os többséggel dönt az alábbiakban:
- az alapszabály megállapítása és módosítása,
- az egyesület megszűnése vagy más egyesületbe való beolvadása, szétválása kimondása.

5./ A Közgyűlés ülései nyilvánosak.

A tagok szótöbbséggel hozott határozattal a nyilvánosságot kizárhatják, ha az egyesület, vagy valamely egyesületi tag jogos érdeke ezt szükségessé teszi.

6./ A közgyűlésen elhangzottak lényegét jegyzőkönyvben kell rögzíteni, amelynek elkészítéséről az elnök gondoskodik. A jegyzőkönyv és a közgyűlésen elhangzottak alátámasztására két jegyzőkönyvi hitelesítőt kell választani.

ELNÖKSÉG

1./ Az Elnökség az egyesület általános hatáskörű operatív szerve, amely gondoskodik a közgyűlés határozatainak végrehajtásáról, biztosítja a két közgyűlés közötti időszaknak az egyesületi munka folyamatosságát.
2./ Az Elnökség munkáját az elnök szervezi és irányítja.
3./ Az Elnökség létszáma: 3 fő, az egyesület elnöke és két tag alkotja, 
4./ Az Elnökség
   a/ kitűzi a közgyűlés időpontját, összeállítja és elkészíti tárgysorozatát,
   b/ tulajdonosi és vagyonkezelői jogokat gyakorol az egyesület vagyona felett,
   c/ gazdálkodik a közgyűlés által megállapított költségvetési keretben, a költségvetés egyes rovatain belül átcsoportosíthat, ellenőrzi az egyesület gazdasági tevékenységének könyvelését,
   d/ határoz a tagok felvétele, törlése és kizárása tárgyában,
   e/ meghatározza saját tagjainak feladatkörét,
   f/ egyes tevékenységek indításakor (pl. új szakosztály) és kiteljesedésekor   kidolgozza, vagy módosítja arra a szervezeti és működési szabályzatot, amit a közgyűlés hagy jóvá,
   g/ első fokon eljár az egyesületi tagok fegyelmi ügyében,
   h/ kitűzi a rendezvények időpontját, kijelöli rendezőit, az érintettekkel előzetesen egyeztet, gondoskodik annak lebonyolításáról,
   i/ dönt minden egyéb kérdésben, amely nem tartozik a közgyűlés kizárólagos hatáskörébe,

5./ Az Elnökség szükség szerint, de évente legalább két alkalommal ülést tart. Az Elnökség akkor határozatképes, ha azon két tagja jelen van.
6./ Az Elnökség határozatait nyílt szavazással, egyszerű szótöbbséggel hozza. Szavazategyenlőség esetén az elnök, illetve ha ő nincs jelen az elnökhelyettes szavazata dönt.

7./ Rendkívüli ülést kell összehívni, ha azt:
a/ az elnökség tagjainak egyharmada az ülés céljának és okának megjelölésével kéri,
b/ az egyesület elnöke szükségesnek tartja.

8./ Az Elnökség ülését az egyesületi elnök akadályoztatása esetén a helyettesítésével megbízott tag hívja össze és látja el az elnöki feladatokat.

9./ Az Elnökség üléseire minden esetben meg kell hívni az egyesület gazdasági feladatait ellátó személyt is.

TISZTSÉGVISELŐK

1./ Az elnök:
a.	képviseli az egyesületet a hatóságok és más szervek, valamint harmadik személyekkel szemben,
b.	az elnökségi tagok részére eseti jelleggel képviseleti megbízást adhat,
c.	összehívja a közgyűlés és az elnökség üléseit, azokon elnököl,
d.	megszervezi és ellenőrzi a testületi szervek határozatainak a végrehajtását, őrködik az egyesület szerveinek törvényes és alapszabályszerű tevékenysége felett,
e.	a költségvetés keretei között utalványozási jogkört gyakorol,
f.	irányítja az egyesület és az elnökség munkáját,

2./ Az elnökségi tagok:
     A közgyűlés által megválasztott elnökség bármelyik tagja ellátja az alábbi teendőket
a.	előkészíti a közgyűlés és az elnökség elé kerülő előterjesztéseket,
b.	gondoskodik a közgyűlés, az elnökségi ülés jegyzőkönyvének elkészítéséről,
c.	irányítja és ellátja az egyesület adminisztrációját,
d.	segíti az egyesület elnökét feladatai ellátásában, elvégzi az elnök által átruházott feladatokat.

A gazdasági ügyekért felelős személyt az egyesület közgyűlése választja az egyesületi tagok közül, illetve külső személy részére a közgyűlés megbízást adhat.

VII.

AZ EGYESÜLET JOGI SZEMÉLYISÉGE, KÉPVISELETE,
VAGYONA ÉS GAZDÁLKODÁSA

1./ Az egyesület jogi személy.

2./ Az egyesület képviseletére az egyesület elnöke önállóan jogosult.

3./ Az egyesület elnöke:

Árkos Antal 

4. Az egyesület bankszámlája feletti rendelkezési jogot az egyesület elnöke az elnökség bármely másik tagjával ketten együttesen gyakorolják.

5. Az Elnökség tagjai:

Benedek Péter alelnök 
Hajdú Péter 

6./ Az egyesület céljai megvalósításához szükséges anyagi feltételek megteremtése érdekében a jogszabály előírásai szerint gazdasági, vállalkozási tevékenységet folytathat, gazdasági és közhasznú társaságot, alapítványt hozhat létre, ilyenbe tagként beléphet.

Az egyesület által végzett kiegészítő gazdasági tevékenység elsősorban a következőkre irányul – nem kizárva bármely más gazdasági tevékenységet:
- oktatás, 
- kiadványszerkesztés, kiadói tevékenység
- reklám, marketing (ideértve az Interneten folytatott ilyen tevékenységet is)
- személyiségfejlesztés.

7./ Az egyesület vagyonát a külön nyilvántartásban megjelölt készpénz és követelések alkotják.
8./ Az egyesület bevételei:
a.	tagok által fizetett tagdíj
b.	magán- és jogi személyek támogatásai,
c.	az Egyesület vállalkozási tevékenységéből származó bevétel,
d.	rendezvények és egyéb bevételek.
e.	
9./ Az egyesület vagyonának jogszerű felhasználásáért az Elnökség felelős.

10./ Az egyesület megszűnése esetén a vagyonáról, annak sorsáról a Közgyűlés dönt.

VIII.

AZ EGYESÜLET FELÜGYELETE

1./ Az egyesület általános törvényességi felügyeletét az Ügyészség látja el.
2./ Az egyesület jogszabályi feltételekhez kötött, vagy abban szabályozott tevékenysége felett a felügyeletét a tevékenységi körnek megfelelő állami szerv gyakorolja a hatósági ellenőrzés szabályai szerint.

IX.

EGYÉB RENDELKEZÉSEK

1./ A közgyűlés jegyzőkönyvét, határozatait, továbbá minden olyan határozatot, amely a választott testületek személyi összetételében, vagy az egyesület szervezetében változást eredményezett, a Pest megyei Bíróságnak, mint az egyesület nyilvántartását vezető Bíróságnak kell megküldeni.

2./ Az egyesület működése nyilvános, létezésével összefüggő irataiba a hivatali órákban bárki, előzetes egyeztetés után betekinthet, azokról másolatot kérhet.

3. Az egyesület rendezvényeiről értesíti a nyilvánosságot, hirdetményeit a helyi, illetve országos napilapban teszi közzé, és kifüggeszti az egyesület székhelyén.

Ezen alapszabályt az egyesület Zsámbékon, 2005. április 18-án megtartott közgyűlése megtárgyalta és jóváhagyólag elfogadta és módosításokkal egységes szerkezetbe foglalta.
KGY 6/2005 sz. határozat